ΓΡΑΠΤΗ ΕΡΩΤΗΣΗ E-2114/01

υποβολή: Chris Davies (ELDR) προς την Επιτροπή

(13 Ιουλίου 2001)

Θέμα: To δικαίωμα του γνωρίζειν και τα χημικά συστατικά

Θα μπορούσε η Επιτροπή να επιβεβαιώσει εάν η Οδηγία για την Ασφάλεια των Προϊόντων, ή οποιαδήποτε άλλη κοινοτική οδηγία, παρέχει σήμερα στους καταναλωτές το νόμιμο δικαίωμα να γνωρίζουν τα χημικά συστατικά των προϊόντων που αγοράζουν, για παράδειγμα, εάν τολικό της εσωτερικής επένδυσης μιας κονσέρβας τροφίμων περιέχει διοφαινόλη Α, ή εάν ένα άρωμα περιέχει τεχνητά εκχυλίσματα μαλάχης της μόσχοσμης·

Εάν ναι, πώς μπορούν οι καταναλωτές να ασκήσουν τέτοιο δικαίωμα·

Εάν όχι, σχεδιάζει η Επιτροπή να καθιερώσει τέτοιο δικαίωμα ώστε οι καταναλωτές να είναι ελεύθεροι να αποφασίζουν αυτοί σε τι εκτίθενται οι ίδιοι και οι οικογένειές τους·

Απάντηση του κ. Byrne εξ ονόματος της Επιτροπής

(18 Σεπτεμβρίου 2001)

Στην περίπτωση τωνλικών που έρχονται σε επαφή με τρόφιμα, η κοινοτική νομοθεσία δεν επιβάλλει την αποκάλυψη των ειδικών συστατικών, με το σκεπτικό ότι αυτό θα αποτελούσε παραβίαση του βιομηχανικού απορρήτου. Η Κοινότητα ακολουθεί μια προσέγγιση με βάση την ασφάλεια, σύμφωνα με την οποία επιτρέπονται μόνο ταλικά εκείνα που έχουν κριθεί ασφαλή με βάση ανεξάρτητες επιστημονικές συμβουλές. Παρόμοια είναι και η προσέγγιση που ακολουθείται για τα αρώματα, ένα τομέα στον οποίο η εμπιστευτικότητα, σε ορισμένες περιπτώσεις, μπορεί να είναι ακόμη μεγαλύτερη.

Σε άλλες περιπτώσεις, για παράδειγμα σε ό,τι αφορά τις επικίνδυνες ουσίες και παρασκευάσματα, η νομοθεσία απαιτεί τη δημοσίευση, στη σήμανση και σε φύλλο στοιχείων ασφαλείας, των ουσιών που ευθύνονται για μια συγκεκριμένη κατηγορία κινδύνων. Το φύλλο στοιχείων ασφαλείας δεν απαιτείται αν οι επικίνδυνες ουσίες ή παρασκευάσματα που προσφέρονται ή πωλούνται στο ευρύ κοινό συνοδεύονται από επαρκείς πληροφορίες ώστε οι χρήστες να μπορούν να λάβουν τα αναγκαία μέτρα προστασίας τηςγείας και της ασφάλειας.

Η Επιτροπή γνωρίζει ότιπάρχει ανάγκη για μια πιο συνεκτική και διαφανή προσέγγιση σε ό,τι αφορά την αποκάλυψη των συστατικών, τις πληροφορίες για την ασφάλεια και το δικαίωμα πληροφόρησης των καταναλωτών. Κατά συνέπεια, η πρόταση οδηγίας για την τροποποίηση της οδηγίας για τη γενική ασφάλεια των προϊόντων(1), η οποία αναμένεται να εγκριθεί μέσα στο Σεπτέμβριο, περιλαμβάνει τη γενικήποχρέωση των δημόσιων αρχών των κρατών μελών και της Επιτροπής να αποκαλύπτουν τις πληροφορίες που διαθέτουν σχετικά με προϊόντα που ενέχουν κινδύνους για τηνγεία και την ασφάλεια των καταναλωτών, με μόνη εξαίρεση τις πληροφορίες που καλύπτονται από το επαγγελματικό απόρρητο σε δεόντως αιτιολογημένες περιπτώσεις.

Η σημασία αυτών των θεμάτων έχει επιπλέον αναγνωριστεί ρητά στο Λευκό Βιβλίο της Επιτροπής για μια στρατηγική για τη μελλοντική πολιτική για τα χημικά προϊόντα, το οποίο προτείνει ναπάρχει δυνατότητα πρόσβασης του κοινού σε μη εμπιστευτικές πληροφορίες για τις χημικές ουσίες και προϊόντα, συμπεριλαμβανομένων λεπτομερειών για τις επικίνδυνες ιδιότητές τους, τις απαιτήσεις της σήμανσης, τις επιτρεπόμενες χρήσεις και τα μέτρα διαχείρισης των κινδύνων.

Στο πλαίσιο της αναθεώρησης της νομοθεσίας για τη σήμανση των τροφίμων, η Επιτροπή θα παρουσιάσει σύντομα μια νέα οδηγία για τη σήμανση, την οποία θαποβάλει προς έγκριση στο Ευρωπαϊκό Κοινοβούλιο και στο Συμβούλιο Υπουργών. Το εν λόγω σχέδιο οδηγίας, μόλις εγκριθεί, θα επιβάλει τηνποχρέωση αναγραφής όλων των συστατικών των τροφίμων και τη σήμανση των αλλεργιογόνων. Το σχέδιο οδηγίας είναι πολύτιμο για τους καταναλωτές, οι οποίοι έχουν το δικαίωμα της βασικής πληροφόρησης. Πράγματι, η πληροφόρηση των καταναλωτών έχει αναγορευθεί σε δικαίωμα βάσει των διατάξεων της συνθήκης του Άμστερνταμ.

(1) COM(2000)139 τελικό.